કોંગ્રેસ કોઓર્ડિનેશન સેન્ટરના સભ્ય અને રાહુલ ગાંધીની નજીકના સહયોગી રહી ચુકેલા આશિષ કુલકર્ણીએ પાર્ટી છોડી દીધી. પાર્ટીમાથી પોતના રાજીનામાની સાથે જ કુલકર્ણીએ પ્રિયંકા ગાંધીને કોંગ્રેસના કાર્યકારી અધ્યક્ષ બનાવવાની અફવાઓ પર સવાલ ઉઠાવ્યો. રાહુલ ગાંધીના નજીકના સહયોગી રહી ચુકેલા આશિષ કુલકર્ણીએ રાહુલને મોકલેલા પોતાના રાજીનામામાં જણાવ્યું હતું કે પ્રિયંકાના પ્રમોશનની અફવાહ પાર્ટીના એવા દિગ્ગજ નેતાઓ ફેલાવી રહ્યા છે કે જે 2014ની કારારી હારનું કારણ જણાવી પણ નથી શકતા. આશિષે કહ્યું કે હવે આવા લોકો તમામ દોષનો ટોપલો રાહુલ ગાંધી પર ઢોળવા માગી રહ્યા છે. આ ઉપરાંત તેમને કોંગ્રેસ પાર્ટીમાં વંશવાદ વધવાનો પણ આરોપ મૂક્યો છે.